पाएं अपने शहर की ताज़ा ख़बरें और फ्री ई-पेपरडाउनलोड करें
दो दिन के भीतर माधवनगर और नानाखेड़ा पुलिस ने छेड़छाड़ के दो केस दर्ज किए। दोनों मामलों में पांच युवक आरोपी बनाए गए हैं लेकिन इन दोनों ही घटना में दूसरे पक्ष ने मौके के फुटेज, मोबाइल टावर लोकेशन समेत कुछ साक्ष्य से पुलिस को अवगत कराया कि घटना सही नहीं है, जांच कराई जाए।
विक्रमनगर रेलवे स्टेशन के समीप इंदौर में पदस्थ महिला एसआई परिचित आरक्षक के साथ छेड़छाड़ की घटना हुई। यहां रामीनगर व शंकरपुर निवासी दीपक पड़ियार, प्रदीप पाल व मयंक सिंह पहुंचे थे। इनके खिलाफ एसआई ने माधवनगर थाने में छेड़छाड़ की रिपोर्ट की। अगले दिन आरोपियों के परिचितों व परिजनों ने घटना का वीडियो वायरल कर यह आरोप लगाया कि पुलिस ने छेड़छाड़ के केस में झूठा फंसा दिया।
वहीं नानाखेड़ा के महाकाल वाणिज्य क्षेत्र निवासी युवती ने भी हर्ष व राहुल निवासी अलखधाम के खिलाफ छेड़छाड़ का केस दर्ज करा दिया। उक्त घटना के बाद परिजन एसपी के पास पहुंचे। उनका आरोप है कि पहले जिसके खिलाफ सूदखोरी की रिपोर्ट की थी, उसने साजिश के तहत खुद गवाह बन केस दर्ज करा दिया। एडिशनल एसपी अमरेंद्रसिंह चौहान ने बताया कि दोनों घटना में जांच कराई जाएगी।
सांवेर क्षेत्र में पदस्थ है महिला एसआई
गौरतलब है कि शुक्रवार को इंदौर जिले के सांवेर क्षेत्र में पदस्थ महिला सब इंस्पेक्टर से उज्जैन में विक्रमनगर रेलवे स्टेशन के समीप छेड़छाड़ की घटना हुई थी। महिला एसआई ने माधवनगर थाने में छेड़छाड़ का केस दर्ज कराया था। एसआई ने बताया था कि वह विक्रम नगर रेलवे स्टेशन के पास गाड़ी में सब्जी रख रही थी, इसी दौरान बाइक से आए तीन लड़कों ने छेड़छाड़ की। पुलिस ने कार्रवाई करते हुए उसी दिन दो आरोपियों को पकड़ लिया था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva awa_Deva hin_Deva zho_Hant eng_Latn